2020 VCE ਲਿਖਤੀ ਇਮਤਿਹਾਨਾਂ ਵਿੱਚ ਬੈਠਣ ਵਾਲੇ ਵਿਦਿਆਰਥੀਆਂ ਵਾਸਤੇ ਮਾਰਗ ਦਰਸ਼ਨ

ਤੁਹਾਨੂੰ 2020 VCE ਇਮਤਿਹਾਨਾਂ ਦੇ ਨੇਵੀਗੇਟਰ ([2020 VCE Exams Navigator](https://www.vcaa.vic.edu.au/studentguides/ExamsNavigator/Pages/index.aspx)) ਵਿੱਚ ਸ਼ਾਮਲ VCE ਦੇ ਲਿਖਤੀ ਇਮਤਿਹਾਨਾਂ ਨਾਲ ਸਬੰਧਿਤ ਸਲਾਹ ਦੇ ਨਾਲ ਹੇਠ ਲਿਖੀ ਜਾਣਕਾਰੀ ਨੂੰ ਪੜ੍ਹਨਾ ਚਾਹੀਦਾ ਹੈ। ਕਿਰਪਾ ਕਰਕੇ VCE ਬਾਹਰੀ ਮੁਲਾਂਕਣਾਂ ਵਾਲੇ ਹਿੱਸਿਆਂ ਵਾਸਤੇ ਮਨਜ਼ੂਰਸ਼ੁਦਾ ਸਮੱਗਰੀਆਂ ਅਤੇ ਉਪਕਰਣ ([Approved materials and equipment for VCE external assessments](https://www.vcaa.vic.edu.au/assessment/vce-assessment/materials/Pages/index.aspx)), VCAA ਨਿਯਮਾਂ (VCAA rules), 2020 VCE ਇਮਤਿਹਾਨ ਸਮਾਂ-ਸਾਰਣੀ (2020 VCE examination timetable) ਅਤੇ ਵਿਸ਼ੇਸ਼ ਪ੍ਰਬੰਧਾਂ ([Special Provision](https://www.vcaa.vic.edu.au/administration/special-provision/Pages/SpecialProvisionVCEandVCAL.aspx)) ਵੱਲ ਖਾਸ ਧਿਆਨ ਦਿਓ।

*ਹਾਲਾਂਕਿ ਇਹ ਜਾਣਕਾਰੀ ਵਿਦਿਆਰਥੀਆਂ ਵੱਲ ਨਿਰਦੇਸ਼ਿਤ ਕੀਤੀ ਜਾਂਦੀ ਹੈ, ਇਹ ਯਕੀਨੀ ਬਨਾਉਣ ਲਈ ਵੀ ਪ੍ਰਦਾਨ ਕੀਤੀ ਜਾਂਦੀ ਹੈ ਕਿ ਪਰਿਵਾਰ/ਸੰਭਾਲ ਕਰਨ ਵਾਲੇ VCAA* *ਦੀਆਂ ਸਥਾਪਤ ਕੀਤੀਆਂ ਪ੍ਰਕਿਰਿਆਵਾਂ ਤੋਂ ਜਾਣੂੰ ਹੋਣ, ਤਾਂ ਜੋ ਇਹ ਯਕੀਨੀ ਬਣਾਇਆ ਜਾ ਸਕੇ ਕਿ ਮੁਲਾਂਕਣਾਂ ਦਾ COVIDSafe* *ਵਾਤਾਵਰਣ ਵਿੱਚ ਸੰਚਾਲਨ ਕੀਤਾ ਜਾਂਦਾ ਹੈ।*

ਹਾਲਾਂਕਿ VCE ਦੇ ਲਿਖਤੀ ਇਮਤਿਹਾਨ VCE ਦੇ ਅੰਤਿਮ ਨਤੀਜਿਆਂ ਦਾ ਨਿਰਣਾ ਕਰਨ ਵਿੱਚ ਮਹੱਤਵਪੂਰਣ ਭੂਮਿਕਾ ਨਿਭਾਉਂਦੇ ਹਨ – ਜੇ ਤੁਸੀਂ ਕਰੋਨਾਵਾਇਰਸ(COVID-19) ਕਰਕੇ ਆਪਣੇ VCE ਦੇ ਲਿਖਤੀ ਇਮਤਿਹਾਨਾਂ ਵਿੱਚੋਂ ਕਿਸੇ ਨੂੰ ਪੂਰਾ ਕਰਨ ਦੇ ਅਯੋਗ ਹੋ, ਤਾਂ ਤੁਸੀਂ ਇਮਤਿਹਾਨ ਦੇ ਹਿਸਾਬ ਲਾਏ ਸਕੋਰ (Derived Examination Score) (DES) ਵਾਸਤੇ ਅਰਜ਼ੀ ਦੇਣ ਦੇ ਯੋਗ ਹੋਵੋਗੇ।

ਤੁਹਾਡੇ ਸਕੂਲ ਵਿੱਚ ਹੋਏ ਔਸਤ-ਆਧਾਰਿਤ ਮੁਲਾਂਕਣਾਂ, ਪੜ੍ਹਾਈ ਵਿੱਚ ਕਿਸੇ ਹੋਰ ਬਾਹਰੀ ਮੁਲਾਂਕਣਾਂ, ਤੁਹਾਡੇ ਸਾਧਾਰਣ ਪ੍ਰਾਪਤੀ ਟੈਸਟ (General Achievement Test) (GAT) ਦੇ ਨਤੀਜਿਆਂ, ਤੁਹਾਡੇ ਸਕੂਲ ਦੁਆਰਾ ਪ੍ਰਦਾਨ ਕੀਤੇ ਗਏ ਕਈ ਤਰ੍ਹਾਂ ਦੇ ਵਧੀਕ ਡੈਟੇ ਦੀ ਵਰਤੋਂ ਕਰਕੇ DES ਦਾ ਹਿਸਾਬ ਲਗਾਇਆ ਜਾਂਦਾ ਹੈ।

VCAA ਨੇ ਇਸ ਨੂੰ ਯਕੀਨੀ ਬਨਾਉਣ ਲਈ ਪ੍ਰਕਿਰਿਆਵਾਂ ਸਥਾਪਤ ਕੀਤੀਆਂ ਹਨ ਕਿ ਤੁਹਾਨੂੰ ਵਾਜਬ ਅਤੇ ਭਰੋਸੇਯੋਗ ਨਤੀਜੇ ਮਿਲ ਸਕਣ।

**2020 ਵਿੱਚ** **VCE** **ਲਿਖਤੀ ਇਮਤਿਹਾਨਾਂ** **ਬਾਰੇ ਕੀ ਵੱਖਰਾ** **ਹੋਵੇਗਾ?**

VCE ਦੇ ਲਿਖਤੀ ਇਮਤਿਹਾਨਾਂ ਦਾ ਮੁੱਖ ਸਮਾਂ ਮੰਗਲਵਾਰ 10 ਨਵੰਬਰ ਨੂੰ ਸ਼ੁਰੂ ਹੁੰਦਾ ਹੈ ਅਤੇ ਮੰਗਲਵਾਰ 1 ਦਸੰਬਰ 2020 ਨੂੰ ਖਤਮ ਹੁੰਦਾ ਹੈ। ਇਹ ਇਮਤਿਹਾਨ ਦੀਆਂ ਤਰੀਕਾਂ ਕਰੋਨਾਵਾਇਰਸ (COVID-19) ਮਹਾਂਮਾਰੀ ਦੁਆਰਾ ਸਕੂਲ ਦੇ ਕੰਮਕਾਰ ਵਿੱਚ ਤਬਦੀਲੀਆਂ ਦੇ ਕਰਕੇ ਅਗਾਂਹ ਕਰ ਦਿੱਤੀਆਂ ਗਈਆਂ ਹਨ। ਹਾਲਾਂਕਿ, ਹਰੇਕ ਇਮਤਿਹਾਨ ਦੀ ਮਿਆਦ ਵਿੱਚ ਕੋਈ ਤਬਦੀਲੀ ਨਹੀਂ ਕੀਤੀ ਗਈ ਹੈ।

ਤੁਹਾਨੂੰ ਇਹ ਯਕੀਨੀ ਬਨਾਉਣਾ ਚਾਹੀਦਾ ਹੈ ਕਿ ਤੁਹਾਡੇ ਸਕੂਲ ਨੇ ਤੁਹਾਨੂੰ ਹੇਠ ਲਿਖਿਆ ਪ੍ਰਦਾਨ ਕੀਤਾ ਹੈ:

* ਤੁਹਾਡੇ ਲਈ ਵਿਅਕਤੀਗਤ ਤੌਰ ਤੇ ਬਣਾਈ **ਵਿਦਿਆਰਥੀ ਇਮਤਿਹਾਨ/ਮੁਲਾਂਕਣ ਸਮਾਂ-ਸਾਰਣੀ** (**Student Examination/Assessment Timetable**) ਦੀ ਨਕਲ ਜੋ ਤੁਹਾਡੀ ਹਰੇਕ ਇਮਤਿਹਾਨ ਵਾਸਤੇ ਤਰੀਕ, ਸਮਾਂ ਅਤੇ ਜਗ੍ਹਾ ਦੀ ਸੂਚੀ ਦਿੰਦੀ ਹੈ, ਅਤੇ ਨਾਲ ਹੀ ਅਤੇ ਜਿੱਥੇ ਸਬੰਧਿਤ ਹੋਵੇ ਹਰੇਕ ਇਮਤਿਹਾਨ ਵਾਸਤੇ DES ਅਰਜ਼ੀ ਦੇਣ ਵਾਸਤੇ ਅੰਤਿਮ ਤਰੀਕਾਂ
* ਕਿਸੇ ਵੀ ਇਮਤਿਹਾਨ ਵਾਸਤੇ ਤੁਹਾਡੀ **ਵਿਸ਼ੇਸ਼ ਇਮਤਿਹਾਨ ਪ੍ਰਬੰਧਾਂ ਦੀ ਪਰਚੀ** (**Special Examination Arrangements Advice slip**) ਦੀ ਨਕਲ ਜਿੱਥੇ VCAA ਨੇ ਵਿਸ਼ੇਸ਼ ਇਮਤਿਹਾਨ ਪ੍ਰਬੰਧਾਂ (Special Examination Arrangements) ਨੂੰ ਮਨਜ਼ੂਰੀ ਦਿੱਤੀ ਹੈ।

**VCE ਦੇ ਲਿਖਤੀ ਇਮਤਿਹਾਨਾਂ ਨੂੰ ਕੋਵਿਡਸੇਫ (COVIDSafe) ਬਨਾਉਣ ਲਈ ਕਿਹੜੇ ਉਪਾਅ ਸਥਾਪਤ ਕੀਤੇ ਜਾਣਗੇ?**

VCE ਲਿਖਤੀ ਇਮਤਿਹਾਨ ਤੁਹਾਡੇ ਸਕੂਲ ਵਿਖੇ ਜਾਂ ਕਿਸੇ ਹੋਰ ਜਗ੍ਹਾ ਉੱਤੇ ਤੁਹਾਡੇ ਸਿੱਖਿਆ ਪ੍ਰਦਾਤਾ ਵੱਲੋਂ ਦਿੱਤੀ ਸਲਾਹ ਅਨੁਸਾਰ ਕਰਵਾਏ ਜਾਣਗੇ। ਵਿਕਟੋਰੀਆ ਦੇ ਸਾਰੇ ਸਕੂਲਾਂ ਅਤੇ ਹੋਰ ਸੀਨੀਅਰ ਸੈਕੰਡਰੀ ਪ੍ਰਦਾਤਿਆਂ ਤੋਂ ਇਹ ਲੋੜਿਆ ਜਾਂਦਾ ਹੈ ਕਿ ਉਹ ਕੋਵਿਡਸੇਫ ਯੋਜਨਾ (COVIDSafe Plan) ਸਥਾਪਤ ਕਰਨ।

ਵਿਕਟੋਰੀਆ ਦੇ ਮੁੱਖ ਸਿਹਤ ਅਫਸਰ ਦੁਆਰਾ ਮਨਜ਼ੂਰ ਕੀਤੇ ਕਈ ਤਰ੍ਹਾਂ ਦੇ ਸੁਰੱਖਿਆ ਉਪਾਵਾਂ ਨੂੰ ਇਹ ਯਕੀਨੀ ਬਣਾਉਣ ਲਈ ਥਾਂ ਸਿਰ ਰੱਖਿਆ ਜਾਵੇਗਾ ਕਿ ਸਾਰੇ ਵਿਦਿਆਰਥੀਆਂ, ਨਿਗਰਾਨਾਂ ਅਤੇ ਸਕੂਲ ਦੇ ਕਰਮਚਾਰੀਆਂ ਦੀ ਭਲਾਈ ਵਾਸਤੇ ਇਮਤਿਹਾਨ ਦੇ ਵਾਤਾਵਰਣ ਕੋਵਿਡਸੇਫ (COVIDSafe) ਹਨ। ਇਹਨਾਂ ਸੁਰੱਖਿਆ ਉਪਾਵਾਂ ਵਿੱਚ ਸ਼ਾਮਲ ਹਨ:

* ਪਹੁੰਚਣ ਉੱਤੇ ਪੰਜੀਕਰਨ ਪ੍ਰਕਿਰਿਆ;
* ਜਗ੍ਹਾ ਨੂੰ ਇਸ ਤਰੀਕੇ ਨਾਲ ਸਥਾਪਤ ਕਰਨਾ ਜੋ ਕਿ ਸਰੀਰਕ ਦੂਰੀ ਦੀਆਂ ਲੋੜਾਂ ਨੂੰ ਸਹਿਯੋਗ ਕਰਦਾ ਹੈ, ਜਿਸ ਵਿੱਚ ਸਾਰੀਆਂ ਕੁਰਸੀਆਂ ਨੂੰ ਘੱਟੋ ਘੱਟ 1.5 ਮੀਟਰ ਦੀ ਦੂਰੀ ਉੱਤੇ ਰੱਖਣਾ ਵੀ ਸ਼ਾਮਲ ਹੈ; ਅਤੇ
* ਹਰੇਕ ਇਮਤਿਹਾਨ ਦੇ ਸ਼ੁਰੂ ਹੋਣ ਤੋਂ ਪਹਿਲਾਂ ਅਤੇ ਬਾਅਦ ਵਿੱਚ ਮੇਜ਼ਾਂ ਅਤੇ ਕੁਰਸੀਆਂ ਨੂੰ, ਅਤੇ ਦੂਸਰੇ ਜ਼ਿਆਦਾ ਛੋਹੇ ਜਾਂਦੇ ਤਲਾਂ ਨੂੰ ਸਾਰਾ ਦਿਨ ਬਕਾਇਦਾ ਤੌਰ ਉੱਤੇ ਕੀਟਾਣੂੰ-ਮੁਕਤ ਕਰਨਾ।

**ਕੋਵਿਡਸੇਫ (COVIDSafe) ਬਣਨ ਲਈ ਮੈਨੂੰ ਕੀ ਕਰਨ ਦੀ ਲੋੜ ਹੈ?**

**ਤੁਹਾਨੂੰ ਲਾਜ਼ਮੀ ਤੌਰ ਉੱਤੇ**:

* ਵਿਕਟੋਰੀਆ ਦੇ ਸਕੂਲਾਂ ਵਾਸਤੇ ਵਰਤਮਾਨ ਸੇਧਾਂ ਦੇ ਅਨੁਸਾਰ, ਚਿਹਰੇ ਵਾਲਾ ਮਾਸਕ ਪਹਿਨੋ ਜੋ ਤੁਹਾਡੇ ਨੱਕ ਅਤੇ ਮੂੰਹ ਨੂੰ ਢੱਕਦਾ ਹੈ, ਜਦ ਤੱਕ ਕਿ ਤੁਹਾਨੂੰ ਕਿਸੇ ਅਪੰਗਤਾ ਜਾਂ ਡਾਕਟਰੀ ਅਵਸਥਾ ਕਰਕੇ ਛੋਟ ਨਹੀਂ ਦਿੱਤੀ ਜਾਂਦੀ ਹੈ। ਤੁਹਾਨੂੰ ਲਾਜ਼ਮੀ ਤੌਰ ਉੱਤੇ ਆਪਣੇ ਚਿਹਰੇ ਦਾ ਮਾਸਕ ਹਰ ਸਮੇਂ ਪਾ ਕੇ ਰੱਖਣਾ ਚਾਹੀਦਾ ਹੈ, ਜਿਵੇਂ ਕਿ ਜਦੋਂ ਤੁਸੀਂ ਪਹੁੰਚਦੇ ਹੋ, ਸਾਰੇ ਇਮਤਿਹਾਨ ਦੇ ਦੌਰਾਨ ਅਤੇ ਜਦੋਂ ਤੁਸੀਂ ਬਾਹਰ ਨਿਕਲਦੇ ਹੋ ਤਾਂ ਤੁਹਾਨੂੰ ਲਾਜ਼ਮੀ ਤੌਰ ਉੱਤੇ ਆਪਣੇ ਚਿਹਰੇ ਵਾਲਾ ਮਾਸਕ ਪਾਈ ਰੱਖਣਾ ਚਾਹੀਦਾ ਹੈ। ਚਿਹਰੇ ਦੀਆਂ ਢਾਲਾਂ ਜਨਤਕ ਸਿਹਤ ਲੋੜਾਂ ਨੂੰ ਪੂਰਾ ਨਹੀਂ ਕਰਦੀਆਂ ਹਨ।
* ਹੱਥਾਂ ਦੀ ਨਿਯਮਿਤ ਸਾਫ-ਸਫਾਈ ਕਰੋ, ਜਿਸ ਵਿੱਚ ਜਗ੍ਹਾ ਦੇ ਅੰਦਰ ਆਉਣ ਵਾਲੇ ਸਮੇਂ,ਅਤੇ ਬਾਹਰ ਨਿਕਲਣ ਵਾਲੇ ਸਮੇਂ ਵੀ ਸ਼ਾਮਲ ਹਨ, ਅਤੇ
* ਸਰੀਰਕ ਦੂਰੀ ਬਣਾ ਕੇ ਰੱਖੋ, ਹਰ ਸਮੇਂ ਦੂਸਰੇ ਲੋਕਾਂ ਤੋਂ ਘੱਟੋ ਘੱਟ 1.5 ਮੀਟਰ ਦੂਰ ਰਹੋ।

**ਕੀ ਮੈਨੂੰ ਮੇਰੇ ਤਾਪਮਾਨ ਦੀ ਜਾਂਚ ਕਰਵਾਉਣ ਦੀ ਲੋੜ ਪਵੇਗੀ?**

ਸਕੂਲਾਂ ਅਤੇ ਹੋਰ ਇਮਤਿਹਾਨ ਵਾਲੀਆਂ ਜਗ੍ਹਾਵਾਂ ਉੱਤੇ ਪਹੁੰਚਣ ਉੱਤੇ ਵਿਦਿਆਰਥੀਆਂ ਦੇ ਤਾਪਮਾਨ ਦੀ ਜਾਂਚ ਕਰਨ ਦੀ ਲੋੜ ਨਹੀਂ ਪਵੇਗੀ।

ਵਿਕਟੋਰੀਆ ਵਿੱਚ ਭਾਈਚਾਰਕ ਲਾਗ ਸੰਚਾਰ ਦੇ ਮੌਜੂਦਾ ਪੱਧਰਾਂ ਨੂੰ ਦੇਖਦੇ ਹੋਏ, ਕਾਰਜਕਾਰੀ ਉਪ ਮੁੱਖ ਸਿਹਤ ਅਫਸਰ ਦੀ ਸਲਾਹ ਦੇ ਆਧਾਰ ਉੱਤੇ, ਟਰਮ 4 ਵਿੱਚ ਸਕੂਲਾਂ ਵਿੱਚ ਪਹੁੰਚਣ ਉੱਤੇ ਸਾਰੇ ਵਿਦਿਆਰਥੀਆਂ ਦੇ ਲਾਜ਼ਮੀ ਤਾਪਮਾਨ ਜਾਂਚ ਦੀ ਲੋੜ ਨਹੀਂ ਹੋਵੇਗੀ।

**ਜੇ ਮੈਨੂੰ ਕੋਈ ਅਪੰਗਤਾ, ਬਿਮਾਰੀ ਜਾਂ ਹੋਰ ਹਾਲਾਤ ਹਨ ਜੋ ਮੈਨੂੰ ਕਰੋਨਾਵਾਇਰਸ (COVID-19) ਪ੍ਰਤੀ ਨਿਤਾਣਾ ਬਣਾਉਂਦੇ ਹਨ ਤਾਂ ਮੈਨੂੰ ਕੀ ਕਰਨਾ ਚਾਹੀਦਾ ਹੈ?**

ਜੇ ਤੁਹਾਨੂੰ ਕੋਈ ਅਪੰਗਤਾ, ਬਿਮਾਰੀ ਜਾਂ ਹੋਰ ਹਾਲਾਤ ਹਨ ਜੋ ਤੁਹਾਨੂੰ ਕਰੋਨਾਵਾਇਰਸ (COVID-19) ਨਾਲ ਬਹੁਤ ਜ਼ਿਆਦਾ ਬਿਮਾਰ ਹੋਣ ਦੀ ਸੰਭਾਵਨਾ ਬਣਾਉਂਦੇ ਹਨ, ਤਾਂ ਤੁਹਾਨੂੰ ਆਪਣੇ ਸਕੂਲ ਨਾਲ ਵਿਸ਼ੇਸ਼ ਇਮਤਿਹਾਨ ਪ੍ਰਬੰਧਾਂ (Special Examination Arrangements) ਬਾਰੇ ਵਿਚਾਰ-ਵਟਾਂਦਰਾ ਕਰਨਾ ਚਾਹੀਦਾ ਹੈ। ਇਹ ਤੁਹਾਨੂੰ ਉਚਿੱਤ ਸਿਹਤ ਅਤੇ ਸੁਰੱਖਿਆ ਕੰਟਰੋਲਾਂ ਦੇ ਨਾਲ ਸਕੂਲ ਦੀ ਇਮਾਰਤ ਵਿੱਚ ਆਪਣੇ ਲਿਖਤੀ ਇਮਤਿਹਾਨ(ਨਾਂ) ਵਿੱਚ ਬੈਠਣ ਦੇ ਯੋਗ ਬਣਾ ਸਕਦਾ ਹੈ।

**ਜੇ ਮੈਂ ਇਮਤਿਹਾਨ ਵਾਲੇ ਦਿਨ ਜਾਂ ਉਸ ਹਫਤੇ ਵਿੱਚ ਬਿਮਾਰ ਹੋਵਾਂ ਤਾਂ ਮੈਨੂੰ ਕੀ ਕਰਨਾ ਚਾਹੀਦਾ ਹੈ?**

ਜੇ ਤੁਸੀਂ ਬਿਮਾਰ ਮਹਿਸੂਸ ਕਰਦੇ ਹੋ ਜਾਂ ਕਰੋਨਾਵਾਇਰਸ (COVID-19) ਦੇ ਕੋਈ ਲੱਛਣ ਹਨ, ਤਾਂ ਤੁਹਾਨੂੰ ਲਾਜ਼ਮੀ ਤੌਰ ਉੱਤੇ ਕਿਸੇ ਇਮਤਿਹਾਨ ਵਿੱਚ **ਨਹੀਂ ਬੈਠਣਾ ਚਾਹੀਦਾ,** ਭਾਂਵੇਂ ਲੱਛਣ ਹਲਕੇ ਹੀ ਹੋਣ, ਜਿੰਨ੍ਹਾਂ ਵਿੱਚ ਸ਼ਾਮਲ ਹਨ:

* ਸੁੰਘਣ ਜਾਂ ਸਵਾਦ ਦੀ ਭਾਵਨਾ ਵਿੱਚ ਕਮੀ ਜਾਂ ਤਬਦੀਲੀ
* ਬੁਖਾਰ, ਕਾਂਬਾ ਜਾਂ ਪਸੀਨਾ
* ਖੰਘ, ਗਲਾ ਦੁਖਣਾ ਜਾਂ ਨੱਕ ਵਗਣਾ
* ਸਾਹ ਦੀ ਕਮੀ
* ਕੁਝ ਵਿਸ਼ੇਸ਼ ਹਾਲਾਤਾਂ ਵਿੱਚ ਸਿਰ ਦਰਦ, ਮਾਸਪੇਸ਼ੀਆਂ ਵਿੱਚ ਦਰਦ, ਜੀਅ ਕੱਚਾ ਹੋਣਾ, ਉਲਟੀਆਂ ਅਤੇ ਦਸਤ ਵੀ ਲੱਛਣਾਂ ਵਜੋਂ ਵਿਚਾਰੇ ਜਾ ਸਕਦੇ ਹਨ।

ਤੁਹਾਨੂੰ ਆਪਣੇ ਸਕੂਲ ਨਾਲ ਸੰਪਰਕ ਕਰਨਾ ਚਾਹੀਦਾ ਹੈ ਅਤੇ ਅਗਲੇਰੀ ਸਲਾਹ ਮਿਲਣ ਤੱਕ ਘਰ ਵਿੱਚ ਰਹਿਣਾ ਚਾਹੀਦਾ ਹੈ।

ਜੇ ਤੁਸੀਂ ਪਹੁੰਚਣ ਉੱਤੇ ਕਰੋਨਾਵਾਇਰਸ (COVID-19) ਦੇ ਲੱਛਣ ਵਿਖਾਉਂਦੇ ਹੋ, ਤਾਂ ਤੁਹਾਨੂੰ ਕਿਸੇ ਵੱਖਰੇ ਖੇਤਰ ਵਿੱਚ ਉਡੀਕ ਕਰਨ ਲਈ ਕਿਹਾ ਜਾਵੇਗਾ ਅਤੇ ਤੁਹਾਡੇ ਮਾਪੇ ਜਾਂ ਸੰਭਾਲ ਕਰਨ ਵਾਲੇ ਨੂੰ ਤੁਹਾਨੂੰ ਆ ਕੇ ਲੈ ਜਾਣ ਲਈ ਬੁਲਾਇਆ ਜਾਵੇਗਾ।

ਜੇ ਤੁਸੀਂ ਇਮਤਿਹਾਨ ਦੇ ਦੌਰਾਨ ਬਿਮਾਰ ਹੋ ਜਾਂਦੇ ਹੋ, ਤਾਂ ਤੁਹਾਨੂੰ ਇਕ ਵੱਖਰੇ ਕਮਰੇ ਵਿੱਚ ਵੱਖਰਾ ਕਰ ਦਿੱਤਾ ਜਾਵੇਗਾ, ਅਤੇ ਸਥਾਪਤ ਕੀਤੇ ਗਏ ਉਚਿੱਤ ਸਿਹਤ ਅਤੇ ਸੁਰੱਖਿਆ ਕੰਟਰੋਲਾਂ ਦੇ ਨਾਲ ਇਮਤਿਹਾਨ ਜਾਰੀ ਰੱਖਣ ਦੀ ਆਗਿਆ ਦਿੱਤੀ ਜਾਵੇਗੀ। ਜੇ ਤੁਸੀਂ ਇਮਤਿਹਾਨ ਨੂੰ ਪੂਰਾ ਕਰ ਸਕਣ ਲਈ ਜ਼ਿਆਦਾ ਬਿਮਾਰ ਹੋ, ਤਾਂ ਤੁਹਾਨੂੰ ਉਸੇ ਸਮੇਂ ਵੱਖਰਾ ਕਰ ਦਿੱਤਾ ਜਾਵੇਗਾ, ਜਦੋਂ ਕਿ ਤੁਸੀਂ ਮਾਪਿਆਂ ਜਾਂ ਸੰਭਾਲ ਕਰਨ ਵਾਲਿਆਂ ਦੁਆਰਾ ਆ ਕੇ ਲੈ ਜਾਣ ਦੀ ਉਡੀਕ ਕਰਦੇ ਹੋ।

ਜੇ ਤੁਸੀਂ ਇਮਤਿਹਾਨ ਵਾਲੇ ਦਿਨ ਕਰੋਨਾਵਾਇਰਸ (COVID-19) ਦੇ ਲੱਛਣਾਂ ਤੋਂ ਬਿਮਾਰ ਹੋ, ਤਾਂ ਤੁਹਾਨੂੰ ਲਾਜ਼ਮੀ ਤੌਰ ਉੱਤੇ ਆਪਣੇ ਇਮਤਿਹਾਨ ਵਿੱਚ ਹਾਜ਼ਰ ਨਹੀਂ ਹੋਣਾ ਚਾਹੀਦਾ। ਤੁਹਾਨੂੰ ਟੈਸਟ ਕਰਵਾਉਣਾ ਚਾਹੀਦਾ ਹੈ, ਅਤੇ ਤਦ ਤੱਕ ਘਰ ਵਿੱਚ ਰਹਿਣਾ ਚਾਹੀਦਾ ਹੈ, ਜਦੋਂ ਤੱਕ ਤੁਹਾਨੂੰ ਆਪਣੇ ਨਤੀਜੇ ਨਹੀਂ ਮਿਲ ਜਾਂਦੇ ਹਨ। ਤੁਸੀਂ DES ਵਾਸਤੇ ਅਰਜ਼ੀ ਦੇਣ ਦੇ ਯੋਗ ਹੋਵੋਗੇ।

**ਹੋਰ ਕਿਹੜੇ ਹਾਲਾਤਾਂ ਵਿੱਚ ਮੈਨੂੰ ਇਮਤਿਹਾਨ ਵਿੱਚ ਹਾਜ਼ਰ ਨਹੀਂ ਹੋਣਾ ਚਾਹੀਦਾ ਹੈ?**

ਇਮਤਿਹਾਨ ਵਾਲੇ ਦਿਨ ਬਿਮਾਰ ਮਹਿਸੂਸ ਕਰਨ ਤੋਂ ਇਲਾਵਾ, ਤੁਹਾਨੂੰ ਲਿਖਤੀ ਇਮਤਿਹਾਨ ਵਿੱਚ **ਲਾਜ਼ਮੀ ਹਾਜ਼ਰ ਨਹੀਂ ਹੋਣਾ** ਚਾਹੀਦਾ ਜੇ:

* ਤੁਸੀਂ ਕਰੋਨਾਵਾਇਰਸ (COVID-19) ਟੈਸਟ ਪੂਰਾ ਕਰ ਲਿਆ ਹੈ ਅਤੇ ਤੁਸੀਂ ਇਕੱਲੇਪਣ ਵਿੱਚ ਆਪਣੇ ਨਤੀਜਿਆਂ ਦੀ ਉਡੀਕ ਕਰ ਰਹੇ ਹੋ।
* ਤੁਸੀਂ ਕਰੋਨਾਵਾਇਰਸ (COVID-19) ਟੈਸਟ ਕਰਵਾਉਣ ਤੋਂ ਪਹਿਲਾਂ ਵੱਖਰੇ ਰਹਿ ਰਹੇ ਹੋ (ਜਿਵੇਂ ਕਿ ਕਿਉਂਕਿ ਤੁਹਾਨੂੰ ਲੱਛਣ ਹਨ)
* ਤੁਹਾਡਾ ਕਰੋਨਾਵਾਇਰਸ (COVID-19) ਟੈਸਟ ਪੌਜ਼ੇਟਿਵ ਆਇਆ ਹੈ, ਜਾਂ
* ਤੁਹਾਨੂੰ ਸਿਹਤ ਅਤੇ ਮਨੁੱਖੀ ਸੇਵਾਵਾਂ ਦੇ ਵਿਭਾਗ (Department of Health and Human Services) (DHHS) ਦੁਆਰਾ ਨਿਰਦੇਸ਼ ਦਿੱਤਾ ਗਿਆ ਹੈ ਜਾਂ ਤੁਹਾਡੀ ਪਛਾਣ ਕਰੋਨਾਵਾਇਰਸ (COVID-19) ਦੇ ਕਿਸੇ ਪੁਸ਼ਟੀ ਕੀਤੇ ਮਾਮਲੇ ਦੇ ਨਜ਼ਦੀਕੀ ਸੰਪਰਕ ਵਜੋਂ ਕੀਤੀ ਗਈ ਹੈ, ਜਿਸ ਵਿੱਚ ਨਜ਼ਦੀਕੀ ਸੰਪਰਕ ਦਾ ਅੱਗੇ ਨਜ਼ਦੀਕੀ ਸੰਪਰਕ ਵੀ ਸ਼ਾਮਲ ਹੈ।

ਇਹਨਾਂ ਹਾਲਾਤਾਂ ਵਿੱਚ, ਤੁਸੀਂ DES ਵਾਸਤੇ ਅਰਜ਼ੀ ਦੇਣ ਦੇ ਯੋਗ ਹੋਵੋਗੇ।

**ਕਰੋਨਾਵਾਇਰਸ (COVID-19) ਕਰਕੇ ਮੈਨੂੰ DES ਦੀ ਅਰਜ਼ੀ ਵਾਸਤੇ ਕਿਹੜੇ ਸਬੂਤ ਦੀ ਲੋੜ ਹੈ?**

ਜੇ ਤੁਹਾਨੂੰ ਕਿਸੇ ਇਮਤਿਹਾਨ ਨੂੰ ਪੂਰਾ ਕਰਨ ਤੋਂ ਰੋਕਿਆ ਜਾਂਦਾ ਹੈ ਜਾਂ ਕਰੋਨਾਵਾਇਰਸ (COVID-19) ਕਰਕੇ ਤੁਹਾਡੇ ਪ੍ਰਦਰਸ਼ਨ ਉੱਤੇ ਜਿਕਰਯੋਗ ਅਸਰ ਪੈਂਦਾ ਹੈ ਤਾਂ ਤੁਸੀਂ DES ਵਾਸਤੇ ਅਰਜ਼ੀ ਦੇਣ ਦੇ ਯੋਗ ਹੋਵੋਗੇ।

ਸਬੂਤ ਦੀਆਂ ਲੋੜਾਂ ਵਿੱਚ ਸ਼ਾਮਲ ਹਨ:

* ਸਕੂਲ ਵੱਲੋਂ ਸਹਾਇਤਾ ਕਰਨ ਵਾਲੀ ਚਿੱਠੀ/ਘਟਨਾ ਰਿਪੋਰਟ।
* ਕਰੋਨਾਵਾਇਰਸ (COVID-19) ਵਾਸਤੇ ਟੈਸਟ ਕਰਨ ਦੇ ਸਬੂਤ - ਜਿਵੇਂ ਕਿ ਕਿਸੇ ਸੁਤੰਤਰ ਸਿਹਤ ਪੇਸ਼ੇਵਰ ਤੋਂ ਟੈਸਟ ਕਰਵਾਉਣ ਜਾਂ ਵੱਖਰੇ ਰਹਿਣ ਦੇ ਨਿਰਦੇਸ਼ ਵਾਲਾ ਡਾਕਟਰੀ ਪ੍ਰਮਾਣ ਪੱਤਰ ਕਿ ਤੁਹਾਨੂੰ COVID-19 ਦੇ ਪੁਸ਼ਟੀ ਹੋਏ ਮਾਮਲੇ ਦੇ ਨਜ਼ਦੀਕੀ ਸੰਪਰਕ ਵਜੋਂ ਪਛਾਣਿਆ ਗਿਆ ਹੈ।

**ਕਰੋਨਾਵਾਇਰਸ (COVID-19) ਕਰਕੇ ਸਕੂਲ ਦਾ ਬੰਦ ਹੋਣਾ**

ਜੇ ਕਰੋਨਾਵਾਇਰਸ (COVID-19) ਦੇ ਕਰਕੇ ਤੁਹਾਡਾ ਸਕੂਲ ਅਸਥਾਈ ਤੌਰ ਉੱਤੇ ਬੰਦ ਹੈ ਅਤੇ ਇਸ ਦੇ ਨਤੀਜੇ ਵਜੋਂ ਇਕ ਜਾਂ ਵਧੇਰੇ ਇਮਤਿਹਾਨ ਨਹੀਂ ਲਏ ਜਾ ਸਕਦੇ, ਤਾਂ ਤੁਹਾਡਾ ਸਕੂਲ ਇਹ ਯਕੀਨੀ ਬਣਾਉਣ ਲਈ VCAA ਦੇ ਨਾਲ ਰਲ ਕੇ ਕੰਮ ਕਰੇਗਾ ਕਿ ਤੁਹਾਨੂੰ ਨੁਕਸਾਨ ਨਾ ਹੋਵੇ। ਜੇ ਅਜਿਹਾ ਵਾਪਰਦਾ ਹੈ ਤਾਂ ਤੁਹਾਨੂੰ DES ਵਾਸਤੇ ਅਰਜ਼ੀ ਦੇਣ ਦੀ ਲੋੜ ਨਹੀਂ ਪਵੇਗੀ।

**ਮੇਰੇ ਵਾਸਤੇ ਕਿਹੜੀ ਮਾਨਸਿਕ ਸਿਹਤ ਅਤੇ ਭਲਾਈ ਸਹਾਇਤਾ ਮੌਜੂਦ ਹੈ?**

VCE ਬਾਹਰੀ ਮੁਲਾਂਕਣਾਂ ਦੀ ਮਿਆਦ ਦੇ ਦੌਰਾਨ ਤੁਹਾਨੂੰ ਆਮ ਤਣਾਅ ਅਤੇ ਚਿੰਤਾ ਦੀਆਂ ਭਾਵਨਾਵਾਂ ਮਹਿਸੂਸ ਹੋ ਸਕਦੀਆਂ ਹਨ। ਜੇ ਤੁਸੀਂ ਮਹਿਸੂਸ ਕਰਦੇ ਹੋ ਕਿ ਤੁਹਾਨੂੰ ਵਾਧੂ ਸਹਾਇਤਾ ਦੀ ਲੋੜ ਪੈ ਸਕਦੀ ਹੈ, ਤਾਂ ਤੁਸੀਂ ਆਪਣੇ ਸਕੂਲ ਜਾਂ ਕਿਸੇ ਵਿਸ਼ਵਾਸ-ਪਾਤਰ ਅਧਿਆਪਕ ਨਾਲ ਸਿੱਧੇ ਤੌਰ ਉੱਤੇ ਸੰਪਰਕ ਕਰ ਸਕਦੇ ਹੋ। ਤੁਹਾਡਾ ਸਕੂਲ ਇਸ ਚੁਣੌਤੀਪੂਰਨ ਸਕੂਲੀ ਸਾਲ ਦੇ ਦੌਰਾਨ ਤੁਹਾਡੀ ਮਦਦ ਕਰਨ ਦੇ ਯੋਗ ਹੋਵੇਗਾ।

ਦੂਸਰਿਆਂ ਨੂੰ ਪਰਿਵਾਰ, ਦੋਸਤਾਂ ਜਾਂ ਕਿਸੇ ਡਾਕਟਰੀ ਜਾਂ ਮਾਨਸਿਕ ਸਿਹਤ ਪੇਸ਼ੇਵਰ ਕੋਲੋਂ ਵਾਧੂ ਸਹਾਇਤਾ ਦੀ ਲੋੜ ਪੈ ਸਕਦੀ ਹੈ। ਜੇ ਤੁਸੀਂ ਪਹਿਲਾਂ ਕਿਸੇ ਡਾਕਟਰੀ ਜਾਂ ਮਾਨਸਿਕ ਸਿਹਤ ਪੇਸ਼ੇਵਰ ਨੂੰ ਮਿਲੇ ਹੋ, ਤਾਂ ਹੋ ਸਕਦਾ ਹੈ ਕਿ ਤੁਹਾਡੇ ਆਪਣੇ, ਤੁਹਾਡੇ ਪਰਿਵਾਰ, ਦੋਸਤਾਂ ਜਾਂ ਸਕੂਲ ਦੇ ਕਿਸੇ ਵੀ ਸ਼ੰਕਿਆਂ ਦਾ ਸਰਗਰਮੀ ਨਾਲ ਪ੍ਰਬੰਧ ਕਰਨ ਲਈ ਰਣਨੀਤੀਆਂ ਨੂੰ ਤਾਜ਼ਾ ਕਰਨ ਲਈ "ਜਾਂਚ"" ਵਾਸਤੇ ਇਹ ਵਧੀਆ ਸਮਾਂ ਹੋਵੇ।

* + ਈਹੈਡਸਪੇਸ ([eheadspace](https://headspace.org.au/eheadspace/))
	+ ਕਿਡਜ਼ ਹੈਲਪਲਾਈਨ ([Kids helpline](https://kidshelpline.com.au/))
	+ ਲਾਈਫਲਾਈਨ ([Lifeline](http://www.lifeline.org.au/))
	+ ਬਿਓਂਡ ਬਲਿਊ ([Beyond Blue](https://www.beyondblue.org.au/get-support/get-immediate-support))
	+ ਰੀਚਆਊਟ – ਮਾਨਸਿਕ ਸਿਹਤ ਸੰਭਾਲ ਯੋਜਨਾ ਪ੍ਰਾਪਤ ਕਰਨਾ ([ReachOut](https://au.reachout.com/articles/part-1-getting-yourself-a-mental-health-care-plan))।

**ਮਾਪਿਆਂ/ਸੰਭਾਲ ਕਰਨ ਵਾਲਿਆਂ ਵਾਸਤੇ ਕਿਹੜੇ ਸਰੋਤ ਉਪਲਬਧ ਹਨ?**

ਮਾਪਿਆਂ ਅਤੇ ਸੰਭਾਲ ਕਰਨ ਵਾਲਿਆਂ ਵਾਸਤੇ ਇਹ ਜਾਨਣਾ ਕਈ ਵਾਰ ਮੁਸ਼ਕਿਲ ਹੋ ਸਕਦਾ ਹੈ ਕਿ ਉਹਨਾਂ ਦੇ ਬੱਚਿਆਂ ਵਾਸਤੇ ਸਭ ਤੋਂ ਵਧੀਆ ਸਹਾਇਤਾ ਕਿਵੇਂ ਪ੍ਰਦਾਨ ਕਰਨੀ ਹੈ। ਮਾਪਿਆਂ ਅਤੇ ਸੰਭਾਲ ਕਰਨ ਵਾਲਿਆਂ ਵਾਸਤੇ ਸਰੋਤਾਂ ਵਿੱਚ ਸ਼ਾਮਲ ਹਨ:

* [ਮਾਪਿਆਂ ਵਾਸਤੇ ਆਪਣੇ ਬੱਚੇ ਦੀ ਸਿਹਤ ਅਤੇ ਭਲਾਈ ਵਿੱਚ ਸਹਾਇਤਾ ਕਰਨ ਲਈ](https://www.education.vic.gov.au/parents/learning/Pages/home-learning-screentime-wellbeing.aspx) ਸੁਝਾਅ।
* [ਸਿਖਿਆਰਥੀਆਂ ਦੇ ਪਾਲਣ ਪੋਸ਼ਣ ਦੀਆਂ ਪੋਡਕਾਸਟ ਲੜੀ](https://raisingchildren.net.au/guides/podcasts-and-webinars/podcasts)ਆਂ।

**ਮੈਂ ਹੋਰ ਜਾਣਕਾਰੀ ਕਿੱਥੋਂ ਲੱਭ ਸਕਦਾ ਹਾਂ?**

* VCE ਲਿਖਤੀ ਇਮਤਿਹਾਨਾਂ ਦੇ ਸੰਚਾਲਨ ਅਤੇ ਪ੍ਰਬੰਧ ਵਾਸਤੇ ਤੁਹਾਡੇ ਸਕੂਲ ਜਾਂ ਹੋਰ ਸੈਕੰਡਰੀ ਸਿੱਖਿਆ ਪ੍ਰਦਾਤਿਆਂ ਵਾਸਤੇ ਵਿਸ਼ੇਸ਼ ਜਾਣਕਾਰੀ ਲਈ, ਕਿਰਪਾ ਕਰਕੇ ਆਪਣੇ ਸਕੂਲ ਜਾਂ ਸਿੱਖਿਆ ਪ੍ਰਦਾਤਾ ਨਾਲ ਸੰਪਰਕ ਕਰੋ।
* ਅਗਲੇਰੀ ਸਿਹਤ ਸਲਾਹ ਵਾਸਤੇ ਤੁਸੀਂ 24-ਘੰਟੇ COVID-19 ਦੀ ਹੌਟਲਾਈਨ ਨੂੰ 1800 675 398, ਆਪਣੇ ਡਾਕਟਰ (GP) ਨਾਲ ਸੰਪਰਕ ਕਰ ਸਕਦੇ ਹੋ, ਜਾਂ DHHS ਦੀ ਵੈੱਬਸਾਈਟ ਉੱਤੇ ਜਾਓ: <https://www.dhhs.vic.gov.au/victorian-public-coronavirus-disease-covid-19#what-are-the-symptoms-of-coronavirus-covid-19>.